Roep My aan en Ek sal jou antwoord en jou bekend maak groot en ondeurgrondelike dinge wat jy nie weet nie.
In 'n tyd toe die Babiloniërs Jerusalem beleër het, en dit uiters ellendig gegaan het, het die Here Jeremia gestuur om sy genade aan hierdie troostelose mense te verkondig.
Om die volk se geloof so sterk te maak dat hulle sonder twyfel aan die beloftes kan vashou, stel die Here Homself eers bekend.
Van hulle huise was gesloop en deur die inwoners teen die binnekant van die stadsmuur opgegooi om te help om die muur te verhoog en te versterk sodat die vyand nie van buite af oor die muur kan klim nie.
Om die ellende nog skerper op dierdie mense af te druk, sê die Here dat dit inderdaad Hy is wat hierdie mense verslaan het in sy toorn oor al die sondes wat die mense van die stad gepleeg het.
Om hulle is oorlog en dood: Die Here sal 'n duursame vrede gee. Dit is 'n vrede wat tot in ewigheid duur.
Eintlik gebruik die Here twee woorde om te sê wat Hy met ons gaan doen in sy genade: Hy gaan ons reinig en ons vergewe.
Daarom staan daar in ons teksvers dat ons die Here eers moet aanroep dan gee Hy sy seën in oorvloed.